MUNICIPIUL CRAIOVA
CONSILIUL LOCAL AL MUNICIPIULUI CRAIOVA                   
              HOTĂRÂRE NR.189
privind aprobarea încheierii contractului de parteneriat între municipiul Craiova, prin Consiliul Local al Municipiului Craiova şi Federaţia Română de Handbal, în vederea susţinerii meciului de handbal masculin România-Belarus
               Consiliul Local al Municipiului Craiova, întrunit în şedinţa ordinară din data de  25.05.2017; 

          Având în vedere rapoartele nr.67993/2017 şi nr.71918/2017 întocmite de Serviciul Imagine prin care se propune aprobarea încheierii contractului de parteneriat între municipiul Craiova, prin Consiliul Local al Municipiului Craiova şi Federaţia Română de Handbal, în vederea susţinerii meciului de handbal masculin România-Belarus;

           În conformitate cu prevederile Legii nr. 273/2006 privind finanţele publice locale, modificată şi completată şi art.2, lit.e din Ordonanţa Guvernului nr.26/2000 cu privire la asociaţii şi fundaţii, cu modificările şi completările ulterioare;
           În temeiul art.36 alin.2 lit.e coroborat cu alin.7 lit.a, art.45 alin.2 lit.f, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală, republicată;

HOTĂRĂŞTE:
          Art.1. Se aprobă încheierea contractului de parteneriat între municipiul Craiova, prin Consiliul Local al Municipiului Craiova şi Federaţia Română de Handbal, în vederea susţinerii meciului de handbal masculin România-Belarus, în perioada 09-16 iunie 2017, conform anexei nr.1 care face parte integrantă din prezenta hotărâre.

          Art.2. Se aprobă alocarea din bugetul local al municipiului Craiova, a sumei de 64.250 lei, în vederea organizării evenimentului prevăzut la art.1 din prezenta hotărâre.

         Art.3. Se aprobă programul evenimentului prevăzut la art.1 din prezenta hotărâre, conform anexei nr.2 care face parte integrantă din prezenta hotărâre. 

        Art.4. Se împuterniceşte Primarul Municipiului Craiova să semneze contractul de parteneriat prevăzut la art.1 din prezenta hotărâre.     
        Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară, Serviciul Imagine şi Federaţia Română de Handbal vor aduce la îndeplinire prevederile prezentei hotărâri.

